##### MISA CON NENOS

##### 27 de NOVEMBRO de 2022

##### ADVENTO-1º-A

**Mateo 24, 37-44: *“Estade en vela”.* Mensaxe: ESPERTA, hai moito que facer**

****

**1. MONICIÓN DE ENTRADA**

Irmáns e irmás: comezamos hoxe un novo tempo litúrxico. Acabamos ese período longo chamado o tempo Ordinario e agora iniciamos o **Advento.** Durante catro semanas preparámonos para acoller a Xesús que vén nacer nas nosas vidas e no noso corazón. Este ano sinodal **“en mans de María entrelazámonos para acoller a Xesús”** no Nadal. Neste primeiro domingo de Advento pedímoslle a Xesús que nos manteñamos espertos, atentos ao Señor que chega, coa candea da oración acesa. Durante este tempo litúrxico novo leremos as lecturas do ciclo A que ten como evanxelista do ano a S. Mateo*.*

*(Procesión de entrada co leccionario A desde o fondo. O sacerdote déixao encima do altar ata terminar a colecta e retírase á sede. Tamén podemos levar o cartel que utilizaremos en Advento coas madeixas).*

SAÚDO do sacerdote**:   *-Que o Señor que vén salvarnos, sexa convosco.***

**2. COROA DE ADVENTO**

MONITOR: *Cada un dos 4 domingos de Advento acenderemos unha candea ao comezar a Eucaristía como sinal do camiño semanal interior de preparación que imos percorrendo ata o Nadal. Acendemos pois a primeira candea abrindo os nosos corazóns e suplicando (Acéndese a 1ª candea).*

SACERDOTE:***Acendemos, Señor, esta luz como aquel que acende a súa lámpada na noite, para saír ao encontro do amigo que xa vén. Nesta primeira semana do Advento queremos levantarnos para esperarte preparados e recibirte con alegría.***

***-Moitas sombras nos envolven. Moitos afagos adorméntannos. Queremos estar espertos vixiantes, porque ti tráesnos a luz máis clara, a paz máis* profunda e a alegría máis verdadeira. Ven, Señor, Xesús**.

TODOS:**-Ven, Señor, Xesús!**

**3. SÚPLICAS DE PERDÓN**

*(Se se fai e se acende a coroa, pódese suprimir o acto penitencial).*

Sacerdote: Con sinceridade e como signo de aceptación do que significa o Advento "cristián", pedimos perdón a Deus e aos irmáns polos pecados cometidos e polas veces que apagamos a luz de Deus nas nosas vidas.

‑ Pais: Ti, que nos ensinas os teus camiños e nos convidas a marchar polas sendas da verdade. ***Señor, ten piedade de nós.***

‑ Catequistas: Ti, que nos chamas a vivir en paz, a forxar arados e podas coas lanzas de guerra. ***Cristo, ten piedade de nós.***

‑ Nenos/Nenas: Ti, que nos convidas a estar vixiantes e activos porque a nosa salvación está preto. ***Señor, ten piedade de nós.***

Sacerdote: **Que Deus, noso Pai, teña misericordia de nós, perdoe os nosos pecados e nos leva á vida eterna.**

**4. ENTRONIZACIÓN DO LECCIONARIO DE MATEO:**

*[](http://4.bp.blogspot.com/-eD2LDxdxOHU/T1PCjvtdiZI/AAAAAAAACX8/EKB0Yk9SV0I/s1600/s+san+mateo+Lis.jpg)((Terminada a oración rezada,* ***o presidente*** *vai ao altar, toma o leccionario e lévao ao ambón, alí mostra o leccionario ao pobo bícao e di estas palabras).*

-Iniciamos hoxe, como cada ano neste domingo, un ciclo de lecturas bíblicas. Se o ano pasado liamos o Evanxeo de Lucas, este acompañaranos o Evanxeo de Mateo, chamado tamén o “Evanxeo da Igrexa”.

Mateo caracterízase porque no seu evanxeo abundan máis os discursos (o ensino) que os feitos; presenta a Xesús como o “Deus connosco”; trata de demostrar que Xesús cumpre as promesas do Antigo Testamento, é o Mesías que o pobo de Deus esperaba; e fala da Igrexa máis que os outros evanxelistas.

É importante que os lectores proclamen ben a Palabra de Deus, que abramos ben os nosos oídos para escoitala como se merece. Oxalá que a Palabra de Deus atope eco en nós, cada domingo, para que coñezamos mellor o misterio de Xesús e para que se realice en nós a salvación que Deus quere para todos nós.

**LECTURAS**

**ISAÍAS 2, 1-5: *O Señor congrega a todas as nacións na paz eterna do Reino de Deus.***

Visión de Isaías, fillo de Amós, acerca de Xudá e de Xerusalén. Nos días futuros estará firme o monte da casa do Señor, no cume das montañas, máis elevado que os outeiros.

Cara a el confluirán todas as nacións, camiñarán pobos numerosos e dirán: *«Vinde, subamos ao monte do Señor, á casa do Deus de Xacob.*

*El instruiranos nos seus camiños e marcharemos polos seus vieiros; porque de Sión sairá a lei, a palabra do Señor de Xerusalén».*

Xulgará entre as nacións, será árbitro de pobos numerosos. **Das espadas forxarán arados**, das lanzas, podas.

**Non alzará a espada pobo contra pobo**, non se adestrarán para a guerra. **Casa de Xacob, vide; camiñemos á luz do Señor.**

***Palabra do Señor.***

**SAL. 121:**

***R/ Imos alegres á casa do Señor.***

**ROMANOS *13, 11-14 a:*** *A salvación está máis preto de nós.*

**San mateo** 24, 37-44: Estade en vela.

|  |
| --- |
| **NARRADOR:** Naquel tempo, díxolles Xesús aos seus discípulos:  **XESÚS:** *-«Cando veña o Fillo do home, pasará como en tempo de Noé.*  *Nos días antes do diluvio, a xente comía e bebía, casaban os homes e as mulleres tomaban esposo, ata o día en que Noé entrou na arca; e cando menos o esperaban chegou o diluvio e levounos a todos.*  *O mesmo sucederá cando veña o Fillo do home: dous homes estarán no campo, a un levarano e a outro deixarano, dúas mulleres estarán a moer, a unha levarana e a outra deixarana.*  *Polo tanto,* ***estade en vela,*** *porque non sabedes que día virá o voso Señor.*  *Comprendede que se soubese o dono de casa a que hora da noite vén o ladrón, estaría en vela e non deixaría que abrisen unha fenda na súa casa.*  *Por iso,* ***estade tamén vós preparados****, porque á hora que menos pensedes vén o Fillo do home*  ***Palabra del Señor.*** |

**5. ORACIÓN DE LOS FIEIS**

*Sacerdote: Con humildade, e cheos de esperanza, presentamos a nosa oración dicindo:*

***-Ven, Señor, Xesús.* -*Espértanos, Señor.***

1. Que a túa Igrexa en Advento nos axude a prepararnos para achegarnos a Xesús. ***Oremos.***

2. Que vivamos espertos este tempo de preparación dándonos conta de que Deus vén visitarnos. ***Oremos.***

3. Que non convertamos a vinda do Señor nunha festa consumista. ***Oremos.***

4. Que a través da oración persoal e coa nosa familia vaiamos creando clima de acollida a Xesús. ***Oremos.***

5. Que os nosos grupos de catequeses celebren con alegría cristiá o misterio do Nadal. ***Oremos***

6. Que celebremos o Advento en vela, espertando aos valores da austeridade e do compartir solidariamente. ***Oremos.***

*Sacerdote: Dános, Señor, o que máis e mellor nos axude a vivir servíndote a ti e aos irmáns. Por XNS.*

1. **PROCESIÓN DE OFRENDAS**

- **DESPERTADOR**:


Con este espertador, queremos simbolizar –Señor- o noso desexo de estar cos cinco sentidos postos en Ti. Fai que, neste tempo de Advento, nos apuremos para orar, para dialogar contigo cada día e así preparar en profundidade a túa chegada sen que outros intereses nolo impidan.

**-O EVANXEO DE MATEO** **(ou unha icona de Mateo):**

Na nosa vida envorcámonos con moitas actividades: deporte, música, comida, pracer, diñeiro, lecer, viaxes, etc. En toda a nosa vida quere estar presente Xesús e ás veces esquecémolo, botámolo da nosa vida. Ao presentarlle estes evanxeos dicímoslle que veña connosco en cada momento das nosas vidas, que non nos esquezamos de orar e invocar a súa presenza entre nós.

**-PAN E VIÑO:**

Finalmente, Señor, ofrecémosche o pan e o viño. Que pola túa man poderosa se convertan no teu Corpo e o teu Sangue, e nos traian a forza necesaria para camiñar como fillos teus.

**[](http://3.bp.blogspot.com/-WvMTMT3Uz7U/UqbZ7-IWQoI/AAAAAAAABf0/_LKhcPZ4OyQ/s1600/a%C3%B1o_liturgico_color_fano.jpg)(SUXESTIÓN)**

-Hoxe poderiamos anunciar o comezo da **Campaña de Nadal en Cáritas** se a temos para sensibilizar e ao mesmo tempo dar resposta en Nadal e todo o ano ás necesidades dos máis pobres da nosa comunidade. )

**7.- ORACIÓN DE GRAZAS**

FELIZ DOMINGO,

DÍA DO SEÑOR

Xesús, quero espertarme, orando

**Señor,** comezamos o novo tempo de Advento, un tempo camiñando cara á VIDA, porque vén visitarnos o que é a Verdade e a Vida.

**Se escoitamos os maiores,** os avós, que tanto saben da túa Palabra e de facer a túa vontade, dinnos que espertemos, que apuremos porque queres vir á nosa vida.

**Isaías, Noé e Xesús** tamén nos lembran: “estade en vela, estade preparados… vén o Señor”.

**Por iso quero estar sempre moi atento,** vou poñer o espertador para oírte cando chames suavemente á porta do meu corazón.

**Que nesta primeira semana de Advento**, acenda a candea da oración, buscando momentos para pedirche, darche grazas, escoitar a túa Palabra, rezando só e coa miña familia.

**Que poña o espertador do Advento,** que me poña a orar, para que a Palabra abrígueme e transforme.

**…Porque vés ti, Xesús, meu amigo, en Nadal.**

**Te lo pedimos con María, reina de las Misiones. Amén.**